b'\n_START_ARTICLE_\nRamajana\n_START_SECTION_\nVpliv na kulturo in umetnost\n_START_PARAGRAPH_\nRamajana je eno najbolj pomembnih literarnih del starodavne Indije, ki je imela velik vpliv na umetnost in kulturo na Indijskem polotoku in jugovzhodni Aziji. _NEWLINE_V 8. stoletju je postala priljubljena v jugovzhodni Aziji in bila zastopana v literaturi, tempeljski arhitekturi, plesu in gledali\xc5\xa1\xc4\x8du. Danes uprizarjajo Ramajano kot Ramlilo po vsej Indiji in mnogih krajih po svetu, kjer so se kasneje naselili Indijci. Najbolj znan film na to temo je Sita poje blues (Sita Sings the Blues), ki pripoveduje zgodbo, podpirajo\xc4\x8d Sito skozi pesem.\n_START_SECTION_\nTeolo\xc5\xa1ki pomen\n_START_PARAGRAPH_\nRama, junak Ramajane, je eden izmed najbolj priljubljenih bo\xc5\xbeanstev, ki so jih \xc4\x8dastili v hindujski veri. Vsako leto mnogi pobo\xc5\xbeni romarji sledijo njegovemu potovanju po Indiji, s postojanko na vsakem svetem mestu na poti._NEWLINE_Pesem se ne obravnava le kot literarni spomenik, temve\xc4\x8d slu\xc5\xbei kot sestavni del hinduizma, do katerega se goji globoko spo\xc5\xa1tovanje, saj naj bi bralce oz. poslu\xc5\xa1alce osvobodilo greha in jim dalo blagoslov._NEWLINE_Po hindujski tradiciji je Rama utele\xc5\xa1enje (avatar) boga Vi\xc5\xa1nu. Glavni namen te inkarnacije je, prikazati pravo pot za vsa \xc5\xbeiva bitja na zemlji. Arshia Sattar navaja, da je osrednja tema Ramajane, kot tudi Mahabharate, skrito bo\xc5\xbeanstvo Rama in Kri\xc5\xa1na in njuno postopno razodetje.\n_START_SECTION_\nRamajana na Slovenskem\n_START_PARAGRAPH_\nNa Slovenskem sta se s tematiko Ramajane ukvarjala Jean Fran\xc3\xa7ois Arn\xc5\xa1ek in Vlasta Pacheiner-Klander.'